open-index/open-wikipedia-markdown huggingface dataset:
Yannick Tregaro

**Yannick Tregaro** (s. 26. maaliskuuta 1978 Gunnared) on ruotsalainen yleisurheiluvalmentaja ja entinen yleisurheilija. Hänen valmentajanaan toimi Viljo Nousiainen.

Tregaro on valmentanut muun muassa Christian Olssonia, Kajsa Bergqvistiä ja Emma Greeniä.

Vuoden 2016 Suomi–Ruotsi-maaottelussa hän osallistui seiväshyppyyn, koska Oscar Janson joutui vetäytymään kisasta. Tregaro hyppäsi 250&nbsp;cm ja ansaitsi Ruotsille yhden maaottelupisteen.

Tregaro oli naimisissa valmentamansa Emma Greenin kanssa. Pari avioitui maaliskuussa 2011 ja jätti erohakemuksen helmikuussa 2014. Valmennussuhde kaksikon välillä jatkui myös avioliiton päättymisen jälkeen.

## Lähteet
Komppanianpäällikkö

**Komppanianpäällikkö** on puolustusvoimissa komppanian esimiehenä toimivasta upseerista käytettävä nimike.
Luettelo Yuan-dynastian keisareista

Luettelo Yuan-dynastian hallitsijoista, jotka hallitsivat Kiinaa vuosina 1271–1368. He olivat virallisesti myös mongolivaltakunnan hallitsijoita eli suurkaaneja, mutta tämä arvonimi oli vuodesta 1294 lähtien vain nimellinen, sillä mongolivaltakunta oli hajonnut neljään osaan.

#Kublai-kaani (1271–1294)
#Temür-kaani (1294–1307)
#Külüg-kaani (1307–1311)
#Buyantu-kaani (1311–1320)
#Suddhipala-kaani (1321–1323)
#Yesün-Temür-kaani (1323–1328)
#Arigaba-kaani (1328)
#Jijaghatu Toq-Temür (1328–1329 ja 1329–1332)
#Qoshila Qutuqtu (1329)
#Irinchibal (1332)
#Toghan-Temür (1333–1368, hallitsi ns. Pohjoista Yuan-dynastiaa vuoteen 1370)

## Lähteet
*http://asianhistory.about.com/od/chinatimelines/a/qingdynastyemperors.htm
Uusien tieteiden sanakirja

**Uusien tieteiden sanakirja** () on vuonna 1994 ilmestynyt tieteidenvälinen hakuteos. Teoksen kirjoittajat ovat Ib Ravn, Claus Emmeche, Simo Køppe, Frederik Stjernfelt ja Jan Teuber. Timo Paukun tekemä suomennos ilmestyi vuonna 1997 Editan kustantamana.

## Lähteet

## Aiheesta muualla
*
Erkki Kilpinen

**Erkki Tapio Kilpinen** (s. 20. kesäkuuta 1948 Lahti) on suomalainen yhdistetyn hiihtäjä. Hän edusti aktiiviurallaan Lahden Hiihtoseuraa.

Kilpinen sijoittui Sapporon olympialaisissa 1972 neljänneksi ja Innsbruckissa 1976 kymmenenneksi. Maailmanmestaruuskilpailuissa hän oli kymmenes Tatralla 1970 ja 12:s Falunissa 1974. Nuorten Euroopan-mestaruuskilpailuissa hän sijoittui kuudenneksi vuonna 1968.

Kilpinen voitti yhdistetyn kilpailun Ruotsin hiihtokisoissa 1972 ja oli kolmas 1976. Holmenkollenin kisoissa hän oli toinen 1976 ja Salpausselän kisoissa kolmas niin ikään 1976. Ainoan Suomen-mestaruutensa hän voitti Savonlinnassa 1976. Samana vuonna hän saavutti mäkihypyn joukkuekilpailussa SM-hopeaa.

## Lähteet
Komissaari (televisiosarja)

**Komissaari** (*Der Kommissar*) on saksalainen rikossarja, jota kuvattiin vuosina 1968–1975 yhteensä 97 tunnin mittaista jaksoa. Sarjan on käsikirjoittanut Herbert Reinecker ja tuottanut Helmut Ringelmann, ja se on menestyksekkään vuosina 1973–1998 tuotetun *[[Derrick]]*-sarjan edeltäjä. Vaikka väritelevisiot olivat jo melko yleisiä sarjan tuotannon aikana, kaikki jaksot kuvattiin silti mustavalkoisina. Suomessa sarjaa on esitetty vuosina 1970–1975.

## Taustaa
Sarjassa keskitytään seuraamaan rikospoliisin murhayksikön työtä Münchenissä ja lähialueella. Päähenkilönä on komissario Herbert Keller, jota esittää Erik Ode. Sarjassa on pinnalla monia tuonaikaisia ilmiöitä, kuten huumeiden käyttö nuorisokulttuurin yhteydessä. On myös huomattavaa, että alkoholin ja tupakan käyttö on myöhempiin sarjoihin verrattuna erittäin runsasta, myös päähenkilöiden keskuudessa.

## Päärooleissa

;Muissa rooleissa

## Luettelo jaksoista

## Ohjaukset
Sarjan ohjauksesta ovat vastanneet Helmuth Ashley, Wolfgang Becker, Michael Braun, Zbynek Brynych, Jürgen Goslar, Theodor Grädler, Dietrich Haugk, Ullrich Haupt, Helmut Käutner, Michael Kehlmann, Leopold Lindtberg, Charles Regnier, Gottfried Reinhardt, Johannes Schaaf, Wolfgang Staudte, Georg Tressler, Michael Verhoeven ja Alfred Weidenmann. Myös itse Erik Ode on ohjannut kolme jaksoa.

## DVD-julkaisu
ZDF julkaisi sarjan vuonna 2010 neljänä kausiboksina ja myöhemmin yhtenä kertajulkaisuna. Jaksot *Anonymer Anruf*, *Das goldene Pflaster* ja *Mord an Dr. Winter* eivät kuitenkaan oikeudellisista syistä sisälly paketteihin.

## Aiheesta muualla
* Der Kommissar -fanisivusto
Armen Gilliam

**Armen Louis Gilliam** (etunimi synt. **Armon**, 28. toukokuuta 1964 Pittsburgh, Pennsylvania – 5. heinäkuuta 2011 Collier, Pennsylvania) oli yhdysvaltalainen koripalloilija ja maailmanmestari, joka pelasi NBA:ssa vuosina 1987–2000.

Isona laitahyökkääjänä pelanneen Gilliamin varasi NBA:han  toisella vuorolla Phoenix Suns. 13 vuoden pituisella NBA-urallaan Gilliam pelasi Sunsin lisäksi Charlotte Hornetsissa, Philadelphia 76ersissä, New Jersey Netsissä, Milwaukee Bucksissa ja Utah Jazzissa. Kaudella 1987–1988 hänet valittiin .

Gilliam pelasi myös Yhdysvaltain maajoukkueessa, jossa hän voitti maailmanmestaruuden Espanjan vuoden 1986 kisoista.

Gilliam kuoli 5. heinäkuuta 2011 Pittsburghin lähellä Collierissa. Hän lyyhistyi kentälle koripalloa pelatessaan. Gilliam kuljetettiin sairaalaan, missä häntä ei enää onnistuttu elvyttämään.

## Lähteet
* Gilliamin NBA-uran tilastot basketball-reference.com 

### Viitteet

## Aiheesta muualla
*NBA:n pelaajaprofiili
Diplopia

**Diplopia** eli **kaksoiskuva** tai kaksinnäkö, tarkoittaa kahtena näkemistä, eli silmien välittämien kuvien näkemistä erillisinä. Diplopia voi seurata ulkoisesta syystä, liikuttajalihaksen viasta tai mykiön samentumisesta. Terve ihminen voi nähdä jossain määrin kahtena vain kun katsoo kahdella silmällä yhtäaikaa. Ilmiö esiintyy silloin kun katsoo lähelle ja kaukana olevat kohteet näkyvät kahtena, tai kauemmas katsottaessa lähempänä olevat kohteet näkyvät kahtena. 

## Lähteet
Douglas Hurley

**Douglas "Doug" Gerald Hurley** (s. 21. lokakuuta 1966 Endicott, New York (osavaltio), Yhdysvallat) on NASAn astronautti. Hän osallistui 15.–31. heinäkuuta 2009 ensimmäiselle avaruussukkulalennolleen STS-127 avaruussukkula *[[Endeavour]]in* pilottina. Hän toimi myös 8. heinäkuuta 2011 laukaistun viimeisen avaruussukkulalennon STS-135:n pilottina. 30. toukokuuta 2020 - 2. elokuuta Hurley toimi Crew Dragon Demo-2 -lennon miehistössä yhdessä Bob Behnkenin kanssa. Demo-2 oli ensimmäinen miehitetty lento Yhdysvalloista sitten STS-135:n 

Hurley suoritti insinöörintutkinnon (*B.S.E., civil engineer*) Tulanen yliopistossa 1988. Tämän jälkeen hän liittyi Yhdysvaltain merijalkaväkeen, missä hän sai lentokoulutuksen. Hän on ensimmäinen Yhdysvaltain merijalkaväen lentäjä, joka on lentänyt F/A-18 E/F Super Hornetia. Hurleyllä on yli 4000 lentotuntia 25 lentokoneella. 

Hänet valittiin astronauttikoulutukseen heinäkuussa 2000. Hurley on naimisissa astronautti Karen Nybergin kanssa ja hänellä  on yksi lapsi.

## Lentohistoria

|}

Hurleyn nimitys SpX-DM2-lennon miehistöön julkaistiin 3. elokuuta 2018. Kyseessä on Crew Dragon -aluksen ensimmäinen miehitetty lento ja sertifiointi operationaaliseen käyttöön. Kyseessä on myös ensimmäinen miehitetty avaruuslento Yhdysvalloista sitten lennon STS-135 vuonna 2011. 

## Lähteet

## Aiheesta muualla

*NASAn elämäkerta 
*Spacefacts.de:n elämäkerta
*Hurley Twitterissä
*Lentoa STS-135 edeltävä haastattelu  (3.6.2011) 
*Lentoa STS-127 edeltävä haastattelu  (28.5.2009)
Etelä-Hamgyeong

**Etelä-Hamgyeongin maakunta** (, hanja 咸鏡南道, McCune‑Reischauer *Hamgyŏngnam-do*) on yksi Pohjois-Korean maakunnista. Se sijaitsee maan itäosassa Japaninmeren rannikolla. Etelä-Hamgyeongissa on vuoden 2008 väestönlaskennan mukaan 3&nbsp;066&nbsp;013 asukasta ja sen pinta-ala on 18&nbsp;970 neliökilometriä. Maakunnan pääkaupunki on Hamheung.

## Aluejako
Etelä-Hamgyeongin maakunta jakautuu kolmeen kaupunkiin (*si*), kahteen suuralueeseen (*gu* ja *jigu*) ja 15 piirikuntaan (*gun*).

### Kaupungit
* Dancheon-si (단천시; 端川市)
* Hamheung-si (함흥시; 咸興市)
* Sinpo-si (신포시; 新浦市)

### Suuralueet
* Sudong-gu (수동구; 水洞區)
* Geumho-jigu (금호지구; 琴湖地區)

### Piirikunnat
* Bujeon-gun (부전군; 赴戰郡)
* Bukcheong-gun (북청군; 北靑郡)
* Deokseong-gun (덕성군; 德城郡)
* Gowon-gun (고원군; 高原郡)
* Geumya-gun (금야군; 金野郡)
* Hamju-gun (함주군; 咸州郡)
* Heocheon-gun (허천군; 虛川郡)
* Hongwon-gun (홍원군; 洪原郡)
* Jangjin-gun (장진군; 長津郡)
* Jeongpyeong-gun (정평군; 定平郡)
* Ragwon-gun (락원군; 樂園郡)
* Riwon-gun (리원군; 利原郡)
* Sinheung-gun (신흥군; 新興郡)
* Yeonggwang-gun (영광군; 榮光郡)
* Yodeok-gun (요덕군; 耀德郡)

## Lähteet

## Aiheesta muualla
Kööpenhaminan kriteerit

**Kööpenhaminan kriteerit** tarkoittaa Eurooppa-neuvoston Kööpenhaminan huippukokouksessa vuoden 1993 kesäkuussa asettamia kriteereitä, jotka maan tulee täyttää voidakseen liittyä Euroopan unioniin. Liittyvillä mailla on oltava vakaat hallintoelimet, toimiva markkinatalous, kyky omaksua unionin säännöt sekä toimiva julkishallinto.

## Kriteerit
Kriteerit ovat:
* demokratia, laki, ihmisoikeudet ja vähemmistöjen suojaaminen ovat vakaita
* kauppatalouden pitää olla toimivaa ja vakaata, ja valtion pitää olla valmis käymään kauppaa EU:n kanssa
* valtion pitää olla valmis noudattamaan jäsenyyden velvoitteita ja EU:n sääntöjä.

## Lähteet
* Eurlex: Kööpenhaminan arviointiperusteet. Luettu 9.3.2019.

### Viitteet
Marcelo Martins Moreno

**Marcelo Martins Moreno** (s. 18. kesäkuuta 1987 Santa Cruz de la Sierra) on bolivialainen jalkapalloilija, joka edustaa Ukrainan valioliigassa pelaavaa Šah’tar Donetskia.

## Ura
Moreno aloitti uransa brasilialaisessa Vitóriassa, jossa hän pelasi Campeonato Brasileiro Série C:ssä ja teki 12 maalia. Hän siirtyi vuoden 2007 puolessa välissä Cruzeiroon, jossa hänestä tuli ykkösvalinta hyökkääjäksi. Hän teki kahdeksan maalia Copa Libertadoresissa ollen paras maalintekijä Salvador Cabañasin kanssa.

Toukokuussa 2008 Moreno teki viisivuotisen sopimuksen ukrainalaisen Šah’tar Donetskin kanssa, joka oli arvoltaan noin 9 miljoonaa euroa. Hän ei tehnyt seurassa läpimurtoa ja hänet lainattiin toukokuussa 2009 saksalaiseen Werder Bremeniin. Hän palasi Shakhtariin tammikuussa 2010. Tammikuun 2010 siirtorajan viimeisellä päivällä hän siirtyi Englannin valioliigassa pelaavaan Wigan Athleticiin. Hän teki seuran kanssa kuusikuukautisen lainasopimuksen helmikuussa.

## Maajoukkueura
Moreno syntyi Boliviassa brasilialaiselle isälle ja bolivialaiselle äidille. Hän edusti nuorena Brasilian alle 20-vuotiaiden joukkuetta, mutta päätti myöhemmin edustaa maajoukkuetasolla Boliviaa. Moreno debytoi maajoukkueessa ystävyysottelussa Perua vastaan syyskuussa 2007. Hän teki ensimmäisen maajoukkuemaalinsa marraskuussa 2007 Venezuelaa vastaan. 

## Saavutukset
### Joukkuesaavutukset
**Cruzeiro**
* Campeonato Mineiro: 2008

**Šah’tar Donetsk**
* UEFA Cup: 2008–2009
* Ukrainan pääsarjamestaruus: 2010–2011

### Henkilökohtaiset saavutukset
**Cruzeiro**
* Copa Libertadoresin 2008 paras maalintekijä (8 maalia)

## Lähteet

## Aiheesta muualla
*Moreo cbf.com-sivustolla 
*Moreno soccerbase.com-sivustolla 
*Moreno soccerway.com-sivustolla
Etelä-Hwanghae

**Etelä-Hwanghaen maakunta** (, hanja 黃海南道, McCune‑Reischauer *Hwanghaenam-do*) on yksi Pohjois-Korean maakunnista. Se sijaitsee maan lounaisosassa Keltaisenmeren rannikolla. Etelä-Hwanghaessa on vuoden 2008 väestönlaskennan mukaan 2&nbsp;310&nbsp;485 asukasta ja sen pinta-ala on 8&nbsp;002 neliökilometriä. Maakunnan pääkaupunki on Haeju.

## Maantiede
Maakunta on osa Haeson aluetta, ja rajoittuu lännessä Keltaiseenmereen, pohjoisessa ja idässä Pohjois-Hwanghaen maakuntaan. Etelässä maakunta rajoittuu osittain Korean demilitarisoituun vyöhykkeeseen, joka sijaitsee Pohjois- ja Etelä-Korean rajalla.

Etelä-Hwanghaen rannikolla on monia pieniä saaria, joista monet ovat asumattomia. Monia suurimmista saarista, kuten Baengnyeongia hallinnoi Etelä-Korea. Suurimmat saaret, jotka kiistatta kuuluvat Pohjois-Korealle ovat Kirin, Changrin ja Sunwi.

Maakunta, joka ei ole kovin vuoristoinen, on ainutlaatuisen sopiva maatalouteen, ja siitä käytetään myös nimitystä "Pohjois-Korean leipäkori". Suuri osa maasta on omistettu maatalouden käyttöön, ja näin nälänhätä Pohjois-Koreassa maaliskuussa 1990 ei osunut alueelle niin kovaa kuin muissa osissa maata. Tasangoilla viljellään monia lajeja vihanneksia, hedelmiä, viljaa ja riisiä.

Haeju, maakunnan pääkaupunki, on myös suurin satama eteläisessä Pohjois-Koreassa Wonsanin jälkeen. Alueella on myös useita muinaisia hautakumpuja ja kulttuurin muistomerkkejä, kuten Kangsosan buddhalainen temppeli, antiikin kivipagodit, ja Goryeo-aikakauden jäävarasto.

## Aluejako
Etelä-Hwanghaen maakunta jakautuu yhteen kaupunkiin (*si*) ja 19 piirikuntaan (*gun*).

### Kaupungit
* Haeju-si (해주시; 海州市)

### Piirikunnat
* Anak-gun (안악군; 安岳郡)
* Baecheon-gun (배천군; 白川郡)
* Bongcheon-gun (봉천군; 峰泉郡)
* Byeokseong-gun (벽성군; 碧城郡)
* Cheongdan-gun (청단군; 青丹郡)
* Eunnyul-gun (은률군; 殷栗郡)
* Euncheon-gun (은천군; 銀泉郡)
* Gangryeong-gun (강령군; 康翎郡)
* Gwail-gun (과일군; 과일郡)
* Jaeryeong-gun (재령군; 載寧郡)
* Jangyeon-gun (장연군; 長淵郡)
* Ongjin-gun (옹진군; 甕津郡)
* Ryongyeon-gun (룡연군; 龍淵郡)
* Samcheon-gun (삼천군; 三泉郡)
* Sincheon-gun (신천군; 信川郡)
* Sinwon-gun (신원군; 新院郡)
* Songhwa-gun (송화군; 松禾郡)
* Taetan-gun (태탄군; 苔灘郡)
* Yeonan-gun (연안군; 延安郡)

## Lähteet

## Aiheesta muualla
Pohjois-Hamgyeong

**Pohjois-Hamgyeongin maakunta** (, hanja 咸鏡北道, McCune‑Reischauer *Hamgyŏngbuk-to*) on yksi Pohjois-Korean maakunnista. Se sijaitsee maan koillisosassa Kiinan rajalla Japaninmeren rannikolla. Pohjois-Hamgyeongissa on vuoden 2008 väestönlaskennan mukaan 2&nbsp;327&nbsp;362 asukasta ja sen pinta-ala on 17&nbsp;570 neliökilometriä (mukaan lukien Raseonin erityisasemassa oleva kaupunki). Maakunnan pääkaupunki on Cheongjin.

## Aluejako
Pohjois-Hamgyeongin maakunta jakautuu kolmeen kaupunkiin (*si*) ja 12 piirikuntaan (*gun*).

### Kaupungit
* Cheongjin-si (청진시; 清津市)
* Gimchaek-si (김책시; 金策市)
* Hoeryeong-si (회령시; 會寧市)

### Piirikunnat
* Buryeong-gun (부령군; 富寧郡)
* Eorang-gun (어랑군; 漁郞郡)
* Gilju-gun (길주군; 吉州郡)
* Gyeongheung-gun (경흥군; 慶興郡)
* Gyeongseong-gun (경성군; 鏡城郡)
* Gyeongwon-gun (경원군; 慶源郡)
* Hwadae-gun (화대군; 花坮郡)
* Musan-gun (무산군; 茂山郡)
* Myeongcheon-gun (명천군; 明川郡)
* Myeonggan-gun (명간군; 明澗郡)
* Onseong-gun (온성군; 穩城郡)
* Yeonsa-gun (연사군; 延社郡)

## Lähteet

## Aiheesta muualla
Bloodsport III – kumite

**Bloodsport III – kumite** () on vuonna 1996 saanut yhdysvaltalainen toimintaelokuva. Elokuvan on ohjannut Alan Mehrez ja käsikirjoittanut James Williams. Pääosissa näyttelivät Daniel Bernhardt ja Pat Morita.

Elokuva julkaistiin ensimmäisenä Australiassa joulukuussa 1996 ja myöhemmin Yhdysvalloissa vuonna 1997 suoraan videolle.

## Juoni
Alex Cardo joutuu elämänsä suurimpaan otteluun, kun hänen on oteltava Beastia vastaan kuolleen mestarinsa Sunin kuoleman kostoksi. Voittaakseen Beastin Cardo kääntyy Leungin puoleen, jolle hän jäi velkaa vankilassa ollessaan. Leung ohjaa Cardon Makaton luokse, joka ohjaa Cardoa henkisellä tiellä kukistaakseen Beastin ja rikospomo Duvalierin.

## Rooleissa

## Aiheesta muualla
*Reelz Channel
Mud Rock Vol II

**Mud Rock Vol II** on brittiläisen Mud-yhtyeen vuonna 1975 julkaistu järjestyksessään toinen studioalbumi. Esikoisalbumi *[[Mud Rock]]in* tavoin se sisältää enimmäkseen covereita vanhoista kappaleista, ja Nicky Chinnin ja Mike Chapmanin kirjoittamien kappaleiden määrä on kutistunut yhteen. Yhtyeen omia sävellyksiä levyllä ei ole. Levylle kuuluu muun muassa Mudin viimeinen Britannian listaykkönen, ”Oh Boy”.

Albumin äänimaailmaa on sanottu esikoisalbumia hiotummaksi, vaikka sillä kuullut juhlimisen äänet ovat yhä mukana. Levyllä käytettiin myös avustavia muusikoita puhaltimia, jousia ja naispuolista taustalaulajaa myöten. Mudille tyypillisiin rock and roll -esityksiin lukeutuvat kappaleet ”Tallahassee Lassie” ja ”Let's Have a Party”. Solisti Les Gray puolestaan imitoi Elvis Presleytä kappaleessa ”One Night”.

*Mud Rock Vol II:n* ilmestymisen aikoihin oli tullut tietoon Mudin ja Chinn/Chapman-kaksikon yhteistyön päättyminen sekä yhtyeen lähtö RAK Recordsilta. Levyn avauskappale ”The Secrets That You Keep” olikin viimeinen Chinnin ja Chapmanin Mudille kirjoittama kappale. Tosin kappale ”Moonshine Sally” julkaistiin vielä jälkeenpäin, mutta se oli levytetty jo aiemmin. Levylle kuulunut ”One Night” oli puolestaan viimeinen RAK Recordsin julkaisema Mud-single.

## Kappaleet
**A-puoli**
#
#
#
#
#
**B-puoli**
#
#
#
#
#

*Lähde:

## Kokoonpano

### Vierailijat
*Gonzalez – puhaltimet kappaleissa ”One Night” ja ”Tobacco Road”
*Phil Dennys – jouset kappaleissa ”Living Doll”, ”Diana” ja ”I Love How You Love Me”
*Harvey Hinsley – pedal steel -kitara kappaleessa ”Hula Love”
*Pete Wingfield – piano kappaleissa ”Tallahassee Lassie” ja ”Let's Have a Party”
*Elie – taustalaulu kappaleissa ”Hula Love” ja ”Oh Boy”

*Lähde:

## Arvostelut

*Allmusic: 

## Lähteet
Sundankalahuuhkaja

**Sundankalahuuhkaja** (*Ketupa ketupu*) on pieni pöllöihin kuuluva lintu. Sitä tavataan Bruneissa Darussalamissa, Kambodžassa, Indonesiassa, Laosissa, Malesiassa, Myanmarissa, Thaimaassa ja Vietnamissa. Se on hävinnyt Singaporesta ja mahdollisesti Intiasta. Kookossaarilla se on vaelluslintu.

Sen luontaisia elinympäristöjä ovat subtrooppiset ja trooppiset kosteat alavat metsät ja sisämaan kosteikot, sekä laitumet, viljelmät, puutarhat ja kaupunkialueet.

Siitä on käytetty myös tieteellistä nimeä *Bubo ketupu* (Christidis and Boles (2008)).

## Lähteet
Euroopan unionin jäsenvaltiot

**[[Euroopan unioni]] (EU)** on **27 jäsenvaltion** poliittinen ja taloudellinen unioni, joka perustuu jäsenvaltioiden allekirjoittamiin perussopimuksiin.

Jäsenmaat ovat Alankomaat, Belgia, Bulgaria, Espanja, Irlanti, Italia, Itävalta, Kreikka, Kroatia, Kypros, Latvia, Liettua, Luxemburg, Malta, Portugali, Puola, Ranska, Romania, Ruotsi, Saksa, Slovakia, Slovenia, Suomi, Tanska, Tšekki, Unkari ja Viro.

Euroopan unionin jäsenehdokkaat siinä järjestyksessä, jossa jäsenehdokkuudet hyväksyttiin, ovat: Turkki, Pohjois-Makedonia, Montenegro, Serbia, Albania, Moldova ja Ukraina.

Yhdistynyt kuningaskunta oli aiemmin EU:n jäsenvaltio, mutta se erosi unionista 31. tammikuuta 2020.

## Luettelo jäsenvaltioista

### Nykyiset jäsenvaltiot

#### Huomautukset

### Lyhenteitä
Jäsenmaiden ryhmittelyssä käytetään lyhenteitä niiden liittymispäivän mukaan.

* **EU12** sisältää kaksitoista jäsenvaltiota, jotka olivat EU:ssa 1. marraskuuta 1993 tapahtuneen Maastrichtin sopimuksen voimaanastumisen ja 31. joulukuuta 1994 välillä. Nämä jäsenvaltiot olivat Alankomaat, Belgia, Espanja, Irlanti, Italia, Kreikka, Luxemburg, Portugali, Ranska, Saksa, Tanska ja Yhdistynyt kuningaskunta.
* **EU15** sisältää viisitoista jäsenvaltioita, jotka olivat jäseniä 1. tammikuuta 1995 – 30. huhtikuuta 2004. EU12:n lisäksi ryhmään kuuluu Itävalta, Ruotsi ja Suomi.
* **EU27** tarkoittaa kaikkia nykyisiä EU:n jäsenvaltioita. Alun perin sitä käytettiin vuosina 2007–2013 ennen Kroatian liittymistä, mutta myöhemmin myös Yhdistyneen kuningaskunnan eroamisneuvottelujen aikana, jolloin se merkitsi kaikkia muita EU:n jäsenvaltioita paitsi Yhdistynyttä kuningaskuntaa.
* **EU28** tarkoitti EU:n jäsenvaltioita Kroatian liittymisen 1. heinäkuuta 2013 ja Yhdistyneen kuningaskunnan eroamisen 31. tammikuuta 2020 välillä.

## Katso myös
* Euroopan unionin jäsenvaltioiden erityisalueet
* Euroopan unionin laajentuminen

## Lähteet
Bloodsport II – The Iron Hand

**Bloodsport II – The Iron Hand** () on vuonna 1996 ensi-iltansa saanut yhdysvaltalainen toimintadraamaelokuva. Elokuvan on ohjannut Alan Mehrez ja käsikirjoittanut Jeff Schechter. Pääosissa näyttelivät Daniel Bernhardt, James Hong ja Pat Morita.

## Juoni
Alex Cardo jää kiinni kesken varkauden yrittäessään varastaa muinaista katana-miekkaa Itä-Aasiassa. Varkauden myötä Cardo tuomitaan vankilaan, jossa hän joutuu hakattavaksi ja vartijoiden kidutettavaksi. Cardo tapaa erään vanhan miehen mestari Sunin, joka opettaa hänelle taistelutyylin nimeltä ”Iron Hand”. Myöhemmin Cardo saa kuulla Sunilta salaisesta Kumite-turnauksesta, jonne hän yrittää päästä mukaan. Myöhemmin Leung vapauttaa Cardon vankilasta palauttaakseen varastetun miekan takaisin, joka lahjoitetaan Kumite-turnauksen voittajalle. Cardo osallistuu samalla myös turnaukseen ja yrittää saada miekan takaisin entiseltä liikekumppaniltaan.

## Rooleissa

## Lähteet
*Leffatykin arvostelu
Codex Calixtinus

**Codex Calixtinus** on 1100-luvulta peräisin oleva käsikirjoitus, jota on säilytetty Espanjan Galiciassa Santiago de Compostelan katedraalissa. Käsikirjoitus liitetään paavi Calixtus II:een, joskin sillä arvellaan olleen useita kirjoittajia. Se on pääosaltaan pyhiinvaeltajille suunnattu matkaoppaan luontoinen teksti, lajissaan maailman vanhimpia. Sen laajuus on 225 sivua. Katedraalissa uskotaan olevan apostoli Jaakobin haudan, ja siksi kirkko on Euroopan suosituimpia pyhiinvaelluskohteita.

Käsikirjoituksen tekstillä pyritään vahvistamaan apostoli Jaakobin kulttia kuvaamalla hänen ihmetekojaan. Lisäksi tekstissä esitellään pyhiinvaellusreitin varrelta löytyvien asukkaiden tapakulttuureja ja annetaan neuvoja pyhiinvaeltajille. Käsikirjoituksessa on myös liturgisia tekstejä ja polyfonisia sävellyksiä.

Yksi kirjoittajista on todennäköisesti ollut ranskalainen munkki Aymerico Picaud, joka oli mukana paavin pyhiinvaelluksella 1109.

Mittaamattoman arvokkaaksi sanottu käsikirjoitus varastettiin katedraalista heinäkuussa 2011. Varkaus huomattiin 5. heinäkuuta 2011. Varas oli saanut käsiinsä kassakaapin avaimet. Käsikirjoitusta säilytettiin kirkon arkistossa kassakaapissa, jonka ympärillä oli turvatoimia vähän aiemmin vahvistettu. Poliisi löysi käsikirjoituksen erään kirkon entisen työntekijän autotallista vuonna 2012. Käsikirjoitus oli säilynyt hyvässä kunnossa.

## Katso myös
*Pyhän Jaakobin pyhiinvaellusreitti

## Lähteet

## Aiheesta muualla
* Facsímil del Codex Calixtinus
Dmitri Kozlov (kenraali)

**Dmitri Timofejevitš Kozlov** (; 22. lokakuuta 1896 Razguljaika – 6. joulukuuta 1967) oli neuvostoliittolainen sotilaskomentaja. Kozlov otti osaa muun muassa Venäjän sisällissotaan, talvisotaan sekä suureen isänmaalliseen sotaan.

## Ura
Kozlov syntyi nykyisellä Nižni Novgorodin alueella. Hän liittyi vapaaehtoisesti puna-armeijaan 15. kesäkuuta 1918 ja osallistui Venäjän sisällissotaan pataljoonaan ja rykmentin komentajana. Kozlov valmistui sota-akatemiasta vuonna 1928 ja toimi vuoden 1930 jälkeen muun muassa 44. divisioonan komentajana sekä Kiovan sotilaspiirin 8. armeijakunnan komentajana. Kozlov oli vuosina 1938–1939 puna-armeijan sota-akatemian yleisen taktiikan opettaja. 

Kozlov osallistui talvisotaan ja toimi Neuvostoliiton 8. armeijassa armeijakunnan komentajana. Hänet oli nimitetty 8. armeijan 1. armeijakunnan komentajaksi 23. joulukuuta 1939, ja hän johti sitä talvisodan loppuun saakka. Talvisodan jälkeen Kozlov oli Odessan sotilaspiirin komentajan sijainen ja 1941 Taka-Kaukasian sotilaspiirin komentaja. 
Suuressa isänmaallisessa sodassa vuosina 1941–1945 Kozlov oli Taka-Kaukasian rintaman komentajan sijaisena. Hänet ylennettiin kenraaliluutnantiksi 19. tammikuuta 1943.

Sotien jälkeen Kozlov toimi eri sotilaspiireissä komentajan sijaisena. Hän erosi vakinaisesta palveluksesta sairauden takia 28. kesäkuuta 1954, ja kuoli vuonna 1967.

## Lähteet
*Raunio, Ari; Kilin, Juri: *Itsenäisyyden puolustajat, Sodan taisteluja 1, Talvisota*. Weilin+Göös, 2005. .
Kerttu Saarenheimo

**Kerttu Kirsti Saarenheimo** (o.s. **Tanner**; 20. joulukuuta 1922 Laitila – 14. kesäkuuta 2011 Helsinki) oli suomalainen kirjallisuudentutkija ja Turun yliopiston kirjallisuuden professori. Hän tutki erityisesti suomenkielistä runoutta.

Saarenheimo valmistui filosofian kandidaatiksi vuonna 1949 ja lisensiaatiksi vuonna 1954 Turun yliopistosta sekä väitteli siellä tohtoriksi vuonna 1955 V. A. Koskenniemen ehdottamasta aiheesta, myytillisistä tarinoista suomalaisessa taidelyriikassa. Hän toimi Turun yliopistossa kotimaisen kirjallisuuden dosenttina vuosina 1961–1968, apulaisprofessorina 1968–1971 ja professorina 1971–1986 sekä Turun yliopiston kirjallisuuden ja musiikkitieteen laitoksen johtajana vuosina 1977–1978 ja 1981–1985. Lisäksi hän oli ylimääräisenä kirjallisuuden opettajana Åbo Akademissa vuosina 1960–1963. Hän teki pitkän uran kirjallisuudentutkijana, ja hän on kirjoittanut muun muassa Katri Valan ja Elina Vaaran elämäkerrat.

Saarenheimon puoliso oli toimittaja Eero Saarenheimo.

## Teokset
; Nimellä Kerttu Tanner
* *Myytilliset tarinat suomalaisessa taidelyriikassa*. Väitöskirja. 1954. Turun yliopiston julkaisuja 50. Sarja B, Humaniora. 
* *Kalevalainen romantiikka suomalaisessa kirjallisuudessa vuosina 1890–1910*. 1960 Turun yliopiston julkaisuja 75. Sarja B, Humaniora. 
; Nimellä Kerttu Saarenheimo
* *Tulenkantajat: Ryhmän vaiheita ja kirjallisia teemoja 1920-luvulla*. WSOY 1966.
* *Pyramidiuni: Piirteitä tulenkantajien runoudesta*. SKS 1969.
* Katri Vala ja Friedebert Tuglas: Varhaisia kosketuskohtia. Eripainos julkaisusta *Kirjallisuudentutkijain seuran vuosikirja* 25, sivut 175–183. Turun yliopiston kotimaisen kirjallisuuden laitos, 1971. (Eripainossarja, 1.)
* *Katri Vala: Aikansa kapinallinen*. WSOY, 1984. 
* *Nuori voima 1907–1960: Bibliografia*. Turun yliopisto, 1985
* Runoilija metsän peitossa, teoksessa *Runoilijan monet kasvot: kirjoituksia V. A. Koskenniemestä*. Yhtenä toimittajana Kerttu Saarenheimo. Turun yliopisto, 1985. 
* *Elina Vaara: Lumotusta prinsessasta itkuvirsien laulajaksi*. SKS 2001.  
;Toimittajana
* *Hurma ja paatos: Näkökulmia 1920- ja 1930-luvun kirjallisuuteen*. Toimittaneet Ulla-Maija Juutila, Kerttu Saarenheimo, Päivi Lappalainen. Turun yliopisto, 1984. 
* *Kirjoja kätköistä: Näkökulmia 1920- ja 1930-luvun unohtuneeseen kirjallisuuteen*. Toimittaneet Kerttu Saarenheimo ja Ulla-Maija Juutila. Turun yliopisto, 1986. 
* Katri Vala: *Eikä minussa ollut pelkoa. Runoilijan omakuva kirjeiden, päiväkirjojen ja kirjoitusten valossa*. Toimittanut Kerttu Saarenheimo. WSOY, 1991. 

## Lähteet
Femme fatale (täsmennyssivu)

Femme fatale on kohtalokkaan naisen arkkityyppinen hahmo. **Femme Fatale** voi tarkoittaa myös seuraavia:

## Musiikki
**Yhtyeet**:
* Femme Fatale, yhdysvaltalainen hard rock -yhtye
* Femme Fatale, kanadalainen yhtye

**Albumit**:
* *[[Femme Fatale (Britney Spearsin albumi)|Femme Fatale]]*, Britney Spearsin albumi
* *[[Femme Fatale (Femme Fatalen albumi)|Femme Fatale]]*, yhdysvaltalaisen Femme Fatale -yhtyeen albumi
* *[[Femme Fatale (Miki Howardin albumi)|Femme Fatale]]*, Miki Howardin albumi
* *[[Femme Fatale: The Aura Anthology]]*, Nicon albumi

**Kappaleet**:
* ”Femme Fatale”, The Velvet Undergroundin kappale
* ”Femme fatale”, Evdokía Kadín kappale, jolla hän edusti Kyprosta Euroviisuissa 2008
* ”Femme Fatale”, kappale Aloe Blaccin albumilta *[[Good Things (Aloe Blaccin albumi)|Good Things]]*

## Elokuva ja televisio
* *[[Femme Fatale (vuoden 1991 elokuva)|Femme Fatale]]*, Andre R. Guttfreundin ohjaama vuoden 1991 elokuva
* *[[Femme Fatale (vuoden 2002 elokuva)|Femme Fatale]]*, Brian De Palman ohjaama vuoden 2002 elokuva
* *[[Femme Fatales (televisiosarja)|Femme Fatales]]*, vuoden 2011 televisiosarja Cinemaxilla

## Kirjallisuus
* Femme Fatales, vihollisryhmä Marvel Comics -sarjakuvissa
* *[[Femme Fatales (aikakauslehti)|Femme Fatales]]*, yhdysvaltalainen miestenlehti
Good Thing

**Good Thing**(**s**) tai **The Good Thing**(**s**) voi tarkoittaa:

## Musiikki
### Albumit
* ''Good Things'' (Aloe Blaccin albumi)
* ''Good Things'' (Looptroop Rockersin albumi)
* ''The Good Things'' (Jill Phillipsin albumi)
* *Good Thing*, Rebecka Törnqvistilta

### Kappaleet
* "Good Thing" (Eternalin kappale)
* "Good Thing" (Fine Young Cannibalsin kappale)
* "A Good Thing", Saint Etiennelta
* "Good Thing", The Jesus Lizardin albumilta *[[Head]]*
* "Good Thing", Paul Revere and the Raidersilta
* "Good Thing", Reel Big Fishin albumilta *[[Cheer Up!]]*
* "Good Thing", Rosie Ribbonsilta
* "Good Thing", The Woodentopsin albumilta *[[Giant (albumi)|Giant]]*
* "Good Things", Grand Funk Railroadin albumilta *[[Born to Die]]*
* "Good Things", Rich Boyn albumilta *[[Rich Boy]]*
* "Good Things", BoDeansilta
* "The Good Thing", Talking Headsin albumilta *[[More Songs About Buildings and Food]]*
* "The Good Things", Cherry Poppin' Daddiesin albumilta *[[Susquehanna]]*
Mud’s Greatest Hits

**Mud’s Greatest Hits** on brittiläisen Mud-yhtyeen vuonna 1975 julkaistu kokoelma-albumi. Mukana ovat yhtyeen vuosien 1972–75 kaikkien singlejen A-puolet.

## Kappaleet
*Kaikki kappaleet kirjoittaneet Nicky Chinn ja Mike Chapman, ellei toisin mainita.

**A-puoli**
#
#
#
#
#
#

**B-puoli**
#
#
#
#
#

*Lähde:

## Lähteet
Laajakoskenjärvi

**Laajakoskenjärvi**  on Kymenlaaksossa Kotkassa, Laajakoskella sijaitseva järvi.

## Maantietoa
Järven pinta-ala on 38 hehtaaria, se on 800 metriä pitkä ja 450 metriä leveä. Sen erottaa Kymijoen itäisestä laskuhaarasta eli Pernoonhaarasta kapea kannas, jonka itäpuolella se sijaitsee. Järvessä ei ole saaria ja sen rantaviivan pituus on 3,0 kilometriä.

## Kasvisto ja linnusto
Järvi kuuluu Natura 2000 -alueisiin (72 hehtaaria, FI0408003). Laajakoskenjärven vesikasvillisuusvyöhykkeet ovat laajat ja rehevät, eikä järvessä ole kovin laajoja avovesialueita. Järveä ympäröi pensaikkokaistale ja rantalehtoja, joita ympäröivät viljelyalueet. Linnustoltaan Laajakoskenjärvi on monipuolinen pesimäpaikka ja huomattava muutonaikainen levähdysalue. Lajistoon kuuluu muun muassa runsaasti ruovikkolajistoa ja rantakanoja.

## Vesistösuhteet
Järvi sijaitsee Kymijoen vesistössä (vesistöaluetunnus 14) Kymijoen alueen (14.1) Kymijoen alaosan alueella (14.11), jonka Kymijoen suuhaarojen alueeseen (14.111) järvi kuuluu. Järven vedenpinnan korkeus on 13,7 metriä mpy. Järveen on laskenut pelto-oja Laajakosken kylän takaa. Se on tuonut Ohrakankaan rinteiden soiden kuivatusvedet sekä nykyään myös Mustamaan turvetuotantoalueen kuivatusvedet. Järvellä on lyhyt lasku-uoma Uittu, joka virtaa soistuneen kannaksen poikki Kymijokeen Jäppilän kohdalle. Vanhojen karttojen mukaan lasku-uoma on ollut aikoinaan leveämpi.

## Historiaa
Kalmbergin kartastossa vuodelta 1855–1856 oli järvi piirretty tiiviimmin yhteydessä joen uomaan. Järvi muodosti silloin joen laajentuman, jolla ei ollut erillistä uomaa jokeen. Tämä on mahdollista, mikäli joen vedenpinnan korkeus on ollut nykyistä korkeammalla. Järven ympärillä oli tuolloin vain niittyjä ja metsämaata. Se oli muuten autio, mutta vastarannalla sijaitsi yhdeksän talon muodostama Jäppilän kylä, viiden talon suuruinen Kurittulan kylä ja etelämpänä omalla puolella jokea 15 talon suuruinen Högforsin kylä.

Vuoden 1967 peruskartassa oli järven alue jaettu maanomistusrajoin eri taloille. Järveä ympäröivät kosteikot on ollut maatalojen niittyjä ja niityistä osa oli raivattu peltomaiksi. Vuoteen 1988 mennessä on joitakin niittyjä metsitetty uudelleen tai annettu soistua.

## Katso myös
* Luettelo Suomen Natura 2000 -alueista

## Lähteet
Daugavpilsin kaupunkipuolue

**Daugavpilsin kaupunkipuolue** (, DPP) oli latvialainen alueelliseen politiikkaan keskittynyt puolue, joka toimi Daugavpilsin kaupungissa. Vuonna 2000 perustettua puoluetta johti kaupungin pormestari Vitālijs Azarevičs.

Vuonna 2005 puolue liittyi Harmoniakeskus-allianssiin. Allianssi sai vuoden 2010 parlamenttivaaleissa 26,0 prosenttia äänistä ja 29 kansanedustajaa, joista yksi oli DPP:n. Vuonna 2011 Daugavpilsin kaupunkipuolue yhdistyi Sosiaalidemokraattinen puolue ”Harmonia” -nimiseen puolueeseen.

## Lähteet

## Aiheesta muualla
* www.saskanascentrs.lv Harmoniakeskuksen sivusto
Pavel Kurotškin

**Pavel Aleksejevitš Kurotškin** (; 19. marraskuuta 1900 – 28. joulukuuta 1989) oli neuvostoliittolainen sotilasjohtaja, kenraali ja NKP:n keskuskomitean jäsen. Kurotškin otti osaa Venäjän sisällissotaan, talvisotaan ja suureen isänmaalliseen sotaan.

## Henkilökuva
Pavel Kurotškin syntyi nykyisen Smolenskin alueen Gornevon kylässä vuonna 1900. Hän osallistui Venäjän sisällissotaan sotamiehenä vuonna 1918 ja oli mukana muun muassa Talvipalatsin valtauksessa Pietarissa. Hän yleni sodan aikana ratsuväkirykmentin komentajaksi. Kurotskin valmistui puna-armeijan ylimmäisestä ratsuväkikoulusta vuonna 1923 ja sota-akatemiasta vuonna 1932. Kurotškin toimi 1920-luvulla muun muassa eskadroonanpäällikkönä ja ratsuväkirykmentin esikuntapäällikkönä. Hänet määrättiin sota-akatemian ratsuväen oppituolin vanhemmaksi johtajaksi huhtikuussa 1934. Sittemmin hän toimi Erityisen ratsuväkiprikaatin prikaatinkomentajana ja kesäkuussa 1939 Toisen ratsuväkiarmeijakunnan esikuntapäällikkönä. 4. lokakuuta 1939 Kurotškin nimitettiin Kiovan Erityisen sotilaspiirin esikuntapäälliköksi.

## Talvisota

Talvisodassa Kurotškin toimi 28. jalkaväkiarmeijakunnan komentajana. Kurotškinin komentama armeijakunta otti osaa Viipurinlahden taisteluun maaliskuussa 1940. Kurotškinin johtamat joukot taistelivat Viipurinlahden länsirannan puolella.
Talvisodan jälkeen Kurotškin ylennettiin kenraaliluutnantiksi samana päivänä, kun Neuvostoliitto oli ottanut kenraaliarvot käyttöön 4. kesäkuuta 1940. 

## Suuri isänmaallinen sota

Suuressa isänmaallisessa sodassa Kurotškin toimi erilaisten armeijoiden komentajana ja lyhyen ajan vuonna 1944 helmikuusta huhtikuuhun Toisen Valko-Venäjän rintaman komentajana. Hänet ylennettiin vuonna  1949 armeijankenraaliksi ja nimitettiin vuonna 1961 Frunzen sotilasakatemian professoriksi. 

## Lähteet
*Raunio, Ari; Kilin, Juri: *Itsenäisyyden puolustajat, Sodan taisteluja 1, Talvisota.* Weilin+Göös, 2005. .
Pavel Ponedelin

**Pavel Grigorjevitš Ponedelin** () () oli neuvostoliittolainen prikaatinkomentaja ja kenraali. Hän osallistui Venäjän sisällissotaan, talvisotaan sekä suureen isänmaalliseen sotaan. Hänet teloitettiin myöhemmin maanpetoksesta.

## Henkilökuva
Pavel Ponedelin toimi vuosina 1926–1930 31. jalkaväkidivisioonan komentajana. Vuosina 1930–1933 Ponedelin toimi Frunzen sotilasakatemian opettajana. Vuosina 1933–1934 hän toimi 95. jalkaväkidivisioonan komentajana.

## Talvisota
Talvisodassa Ponedelin toimi 139. jalkaväkidivisioonan komentajana 15. joulukuuta 1939 alkaen. Hän siirtyi tehtävään Nikolai Beljajevin tilalle, joka oli epäonnistunut Tolvajärven–Ägläjärven taisteluissa. Ponedelin vastasi divisioonan komentamisesta sodan loppuun saakka. Talvisodan jälkeen Ponedelin toimi Leningradin sotilaspiirin vastaavana komentajana vuosina 1940–1941.

## Suuri isänmaallinen sota
Ponedelin osallistui alkuun suureen isänmaalliseen sotaan, mutta joutui vuonna 1941 sotavankeuteen. Hän oli sotavankeudessa vuosina 1941–1945. Sodan jälkeen hänet pidätettiin maanpetoksesta, koska oli antanut itsensä saksalaisten vangiksi. Josif Stalinin määräyksellä hänet teloitettiin ampumalla vuonna 1950. Juuri ennen teloitustaan Ponedelin oli lausunut ”*Minä kuolen ihan kaikessa rauhassa, koska syntyperäisenä neuvostoliittolaisena maani ottaa vastaan minun tuhkani*.” Ponedelin rehabilitoitiin vuonna 1956.

## Lähteet
*Raunio, Ari; Kilin, Juri: *Itsenäisyyden puolustajat, Sodan taisteluja 1*, Talvisota. Weilin+Göös, 2005. .
Daniel Bernhardt

**Daniel Bernhardt** (s. 31. elokuuta 1965 Worblaufen, Sveitsi) on sveitsiläinen näyttelijä ja entinen malli.

## Ura
Bernhardt opiskeli arkkitehdiksi Bernissä ja valmistumisensa jälkeen hän perusti veljensä kanssa kamppailukoulun. Bernhardt on harjoitellut kamppailulajeja 15-vuotiaasta lähtien, kuten potkunyrkkeilyä, kungfuta ja taekwondoa. Hän työskenteli vaatemallina Pariisissa, Ranskassa ja myöhemmin myös New Yorkissa. Bernhardt esiintyi Versacen mainoksessa yhdessä Jean-Claude Van Dammen kanssa, josta hän sai innostuksen esiintyä toimintanäyttelijänä.

Bernhardt päätti tehdä itsestään esittelyvideon ja lähetti sen eri tuottajille, joista Marc DiSalle huomasi Bernhardtin kamppailutaidot ja onnistui saamaan hänet alun perin Jean-Claude Van Dammen tähdittämän *[[Bloodsport – viimeiseen asti]]* elokuvan jatko-osaan *[[Bloodsport II – The Iron Hand]]*. Berhardt esiintyi vielä *[[Bloodsport III – kumite]]ssa*, kunnes päätyi esiintymään kolmessa suoraan videolle julkaistuissa toimintaelokuvissa *[[Future War]]*, *[[True Vengeance]]* ja *[[Perfect Target]]*. Hän palasi vielä vuonna 1999 viimeisen kerran Bloodsportin pariin elokuvasarjan neljännessä osassa **. Sittemmin Bernhardt on esiintynyt elokuvissa *[[G2]]*, *[[Matrix Reloaded]]*, Chuck Norrisin esittämässä *[[The Cutter]]* ja *[[Supreme Champion]]*.

## Lähteet
Hümmət

**Hümmət** (lausutaan [hymmä´t], suomeksi ”Energia”, ) oli azerbaidžanilainen sosiaalidemokraattinen järjestö. Se perustettiin vuonna 1904 Venäjän sosiaalidemokraattisen työväenpuolueen Bakun komitean yhteyteen tekemään propagandatyötä azeriväestön keskuudessa. Järjestö toimi yhteistyössä bolševikkien kanssa, mutta taktisista syistä se esiintyi usein itsenäisenä. Hümmətin perustajiin kuuluivat Prokofi Džaparidze, Aleksandr Stopani ja Sultan Məcid Əfəndiyev. Järjestön johdossa toimivat myös Məşədi Əzizbəyov, Məmməd Məmmədyarov, Nəriman Nərimanov ja Stepan Šaumjan.

Vuosien 1905–1907 vallankumouksen jälkeen Hümmətin toiminta lamaantui. Järjestö perustettiin uudelleen helmikuun vallankumouksen jälkeen vuonna 1917. Neuvostovallan kaaduttua Bakussa heinäkuussa 1918 Hümmətin bolševikkijohtajat siirtyivät maan alle tai pakenivat Astrahaniin, kun taas Tbilisissä kesällä 1917 perustettu menševikkiryhmä osallistui Azerbaidžanin demokraattisen tasavallan parlamentin toimintaan. Vuonna 1919 ryhmät tekivät yhteistyötä. Helmikuussa 1920 VKP(b):n Bakun järjestö, Hümmətin bolševikit ja iranilaisten työläisten Ədalət perustivat Azerbaidžanin kommunistisen puolueen.

## Lähteet
Georg Smirnoff

**Georg Smirnoff** (16. helmikuuta 1840 Vaasa – 9. lokakuuta 1896 Helsinki) oli suomalainen lääkäri ja Helsingin yliopiston professori. 

Smirnoffin vanhemmat olivat kauppias Mikael Smirnoff ja Klara Johanna Lindeqvist. Hän valmistui filosofian kandidaatiksi 1864, lääketieteen lisensiaatiksi 1870 ja lääketieteen ja kirurgian tohtoriksi 1871. Toimittuaan Helsingin yleisen sairaalan ihotautien ja sukupuolitautien osaston vt. johtajana ja samalla Helsingin yliopiston sukupuolitautiopin vt. professorina vuodesta 1881 hänet nimitettiin vakinaiseksi professoriksi 1894. Yliopiston sukupuolitautiopin dosenttina Smirnoff oli toiminut 1885–1894. Professorin virkaa varten hän oli julkaissut kolme väitöskirjaa 1883–1890, mutta ne kaikki hylättiin. Tämä sai hänet hyökkäämään kuuden lentolehtisen voimin lääketieteellistä tiedekuntaa vastaan. Smirnoff kehitti mm. lihakseen ruiskeena annettavan elohopeasuolalääkityksen syfiliksen hoitoon. Hän kuoli naimattomana Helsingissä 1896.

## Lähteet
Kalle Soini

**Kaarle Ahto (Kalle Ahti) Soini** (13. helmikuuta 1884 Mouhijärvi – 24. toukokuuta 1946 Tampere) oli suomalainen karjatalousmies ja Kokoomuksen kansanedustaja.

Soinin vanhemmat olivat maanviljelijä Juho Malakias Soini (alkujaan Toijanen) ja Matilda Elisabet Soini. Hän valmistui agronomiksi 1911 ja toimi kansanopiston johtajana ja maamieskoulun opettajana 1912–1915, osuuskunta Karjan johtajana 1915–1916, Suomen Sahanomistajainyhdistyksen maanviljelyskonsulenttina 1916–1918, Satakunnan maanviljelysseuran karjatalouskonsulenttina 1919–1921 sekä sen jälkeen Länsi-Suomen Karjanjalostusyhdistyksen eli LSK:n toiminnanjohtajana, paneutuen muun muassa lypsykarjan jalostukseen. Vuodesta 1933 vuoteen 1944 Soini oli Kokoomuksen kansanedustaja. Hän toimi lisäksi monissa eri järjestöissä ja oli muun muassa Karjakunnan hallintoneuvoston puheenjohtaja. Vuonna 1935 hänelle myönnettiin maanviljelysneuvoksen arvonimi.

Soinin puoliso vuodesta 1913 oli Anna Matilda Suominen.

## Lähteet
*  Sivu 700.

## Aiheesta muualla
*
Slang

**Slang** on brittiläisen hard rock -yhtye Def Leppardin kuudes studioalbumi, joka julkaistiin vuonna 1996. Albumin tyyli poikkeaa bändin edellisistä tuotoksista radikaalisti ja sen tuotti Pete Woodroffe. Slang sijoittui Billboardin 200 -listalla sijalle 14 ja Britannian listoilla sijalle 5. Albumilta julkaistiin neljä singleä: *All I Want Is Everything*, *Slang*, *Work It Out* ja *Breathe A Sigh*. Slang on ainoa Def Leppardin albumi, jonka kuvituksessa ei ole Def Leppardin logoa.

## Kappaleet
#Truth?  &nbsp;(Collen,Elliott, Savage,Campbell) – 3.00
#Turn to Dust  &nbsp;(Collen) – 4.21
#Slang &nbsp;(Collen, Elliott) – 2.37
#All I Want Is Everything &nbsp;(Elliott) – 5.20
#Work It Out &nbsp;(Campbell) – 4.49
#Breathe a Sigh &nbsp;(Collen) – 4.06
#Deliver Me &nbsp;(Collen, Elliott) – 3.04
#Gift of Flesh &nbsp;(Collen) – 3.48
#Blood Runs Cold &nbsp;(Collen, Elliott) – 4.26
#Where Does Love Go When It Dies &nbsp;(Elliott, Collen) – 4.04
#Pearl of Euphoria &nbsp;(Elliott, Collen, Savage) – 6.21
#Move with Me Slowly (Japanese edition bonus track) &nbsp;(Collen) – 6.19

## Kokoonpano
* Rick Allen – Rummut&nbsp; 
* Vivian Campbell&nbsp;– Kitara, laulu
* Phil Collen&nbsp;– Kitara, mandoliini, laulu
* Joe Elliott&nbsp;– Laulu 
* Rick Savage&nbsp;– Basso, akustinen kitara, laulu

## Arvostelut
* Metalliluola: 6½/10

## Lähteet

## Aiheesta muualla
* 
*
Grand Rapidsin joukkomurha

**Grand Rapidsin joukkomurha** tapahtui torstaina 7. heinäkuuta 2011, kun aseistautunut mies tappoi seitsemän ihmistä Grand Rapidsin kaupungissa Michiganin osavaltiossa. Epäilty ampuja Rodrick Dantzler tappoi myöhemmin itsensä pidettyään kolmea ihmistä panttivankinaan poliisien takaa-ajettua häntä.

## Epäilty
Epäilty asemies oli 34-vuotias tummaihoinen rakennusinsinööri Rodrick Dantzler. Dantzler oli tuomittu murtovarkaudesta vuonna 1992 oltuaan 15-vuotias. Hän eli lapsuudensa ilman isää isäpuolensa kanssa, joka käytti huumeita. Vuonna 1995 Dantzlerin äiti Victoria Dantzler hääti hänet ulos talostaan ja hankki lähetysmiskiellon. Myös kolme muuta naista olivat hankkineet lähestysmiskiellon Danztleria vastaan. Vuonna 1995 Dantzler sytytti äitinsä talon tuleen. Vuonna 1997 hänet tuomittiin perheväkivallasta ja omaisuuden tuhoamisesta. Vuonna 2000 Dantzleria syytettiin pahoinpitelystä hänen oltuaan osallisena tilanteessa, jossa erästä henkilöä ammuttiin: hänet tuomittiin kolmesta kymmeneen vuoteen vankeuteen. Vankilassa Dantzler osallistui vihanhallintaohjelmiin ja hankki ylioppilasdiplomin. Hänet vapautettiin vuonna 2005. Vapauttamisen jälkeen hänellä sanottiin olevan kaksisuuntainen mielialahäiriö eikä hän ottanut lääkkeitään. Vuonna 2010 Dantzleria syytettiin pahoinpitelystä ja hänet tuomittiin vuodeksi vankeuteen. Hänen äitinsä kuvaili hänellä olevan "erittäinen tulinen temperamentti, joka käyttäytyy väkivaltaisesti ilman ajattelua." Dantzler käytti alkoholia ja huumeita päivää ennen ammuskelua. Hänellä tiedettiin olleen alkoholiongelma.

## Seuraukset
Michiganin kuvernööri Rick Snyder ilmaisi "surunvalittelunsa ja syvän osanottonsa" ja kutsui ammuskelua "tajuttomaksi ja traagiseksi väkivalta-aalloksi".

## Lähteet
FK Arsenal Kiova

**FK Arsenal Kiova** () on ukrainalainen jalkapalloseura, joka pelaa Ukrainan toiseksi korkeimmalla sarjatasolla 1. liigassa.

Seuran perustivat nykymuodossaan kannattajat vuonna 2014 vuosina 1925–1964 ja 2001–2013 toimineiden samannimisten seurojen jatkajaksi. Se pelaa kotiottelunsa Kiovan lähistöllä Štšaslyvessa. Seura on tunnettu erityisesti vahvasta kannattajakulttuuristaan, Arsenalin ultrat ovat Ukrainan ainoa antirasistinen ja antinationalistinen ryhmittymä useimpien joukkueiden kannattajatoiminnan rakentuessa vahvasti äärioikeistolaisten ideologioiden ympärille.

## Aiheesta muualla
*Virallinen sivusto
Eino Hemmilä

**Eino Mikael Hemmilä** (6. elokuuta 1902 Alavieska – 24. huhtikuuta 1969 Kokkola) oli suomalainen toimittaja, pakinoitsija ja kirjailija.

Hemmilän vanhemmat olivat itsellinen Konstantin Manunpoika Hemmilä ja hänen toinen vaimonsa Sofia Mikontytär. Pienviljelijäperheeseen syntynyt Hemmilä kävi kansakoulun ja oli innokkaasti mukana kotipaikkakuntansa Alavieskan nuorisoseuraliikkeessä. Hän pyrki myös parantamaan tietojaan itseopiskelun avulla.

Hemmilä aloitti lehtiuransa Kalajokilaakso-lehden toimitussihteerinä. Hän oli Keskipohjanmaa-lehdessä tilapäistoimittajana 1932–1935 ja sen jälkeen uutistoimittajana sekä toimitussihteerinä aina vuoteen 1952 saakka. Hemmilä opiskeli 1934–1935 Yhteiskunnallisessa korkeakoulussa. Hän toimitti 1930-luvulla Keskipohjanmaa-lehden kaunokirjallista kuukausiliitettä ja piti siinä yhteydessä kirjoittajakoulua harrastajakirjoittajille. Hemmilä kirjoitti myös itse pari nuorisokirjaa.

Hemmilä alkoi kirjoittaa 1930-luvun lopulla pakinoita nimimerkillä *Hervo* ja jatkoi tätä aina 1950-luvun alkuun saakka. Hemmilä harrasti myös maalausta ja varsinkin 1940-luvun lopulta lähtien erityisesti hänen Lapin-aiheiset maalauksensa alkoivat saada arvostusta. Hemmilä piti muutaman taidenäyttelyn Kokkolassa ja hänen töitään hankittiin myös Kokkolan Taidemuseoon. 1940-luvulta alkaen hän kirjoitti myös taidepakinoita nimimerkillä *Poropeukalo*.

Hemmilä oli 1952–1954 Lapin Kansa-lehden päätoimittajana mutta joutui eroamaan jouduttuaan erimielisyyksiin lehden omistajan kanssa. Hän oli sitten kuvaamataidon opettajana Raahen Porvari- ja Kauppakoulussa ja sen jälkeen Kokkolassa Keskipohjanmaan Osuuskaupan liikkeen somistajana. 1960-luvulla hän tuli toimeen lähinnä maalauksistaan saamillaan tuloilla.

Eino Hemmilä oli naimisissa 1936–1960  Enna Sohvi Halosen (1898–1960) kanssa. Heillä oli yksi ottotytär.

## Teoksia
* *Pohjanmaan kalastajaseurojen liitto r.y. 1928–1938 : 10-vuotisjulkaisu*.    Pohjanmaan kalastajaseurojen liitto, Kokkola 1938
* *Karkurien kintereillä* : poikien seikkailukertomus.    Karisto 1955
* *Luodolla paloi* : poikien seikkalukertomus.    Karisto 1956

## Lähteet
* 
* Annikki Wiirilinna : Sihteeri, pakinoitsija, taiteilija, kirjailija : Eino Hemmilä - eräs lehden työntekijä, Keskipohjanmaa 4.12.1977 
* Kirjastovirman henkilögalleria : Eino Hemmilä
Botanic Gardens Conservation International

**Botanic Gardens Conservation International** (**BGCI**) on kasviensuojeluun keskittynyt järjestö. Siihen kuuluu yli 700 kasvitieteellistä puutarhaa 118 maasta.

BGCI perustettiin Kansainvälisen luonnonsuojeluliiton alaisuudessa vuonna 1987. Se on tämän jälkeen laajentunut maailman suurimmaksi kasvien suojeluun keskittyväksi verkostoksi. BGCI on kasvitieteellisten puutarhojen avulla listannut yli 150&nbsp;000 kasvia, joita viljellään kasvitieteellisissä puutarhoissa ympäri maailmaa. Niihin kuuluu myös 12&nbsp;000 uhanalaista kasvilajia. Vuonna 2000 BGCI julkaisi kansainvälisen esityksen kasvitieteellisille puutarhoille kasviensuojelua varten. Esityksen on allekirjoittanut 472 puutarhaa, jotka ovat siten lupautuneet panostamaan kasviensuojeluun.

BGCI:n päämaja sijaitsee Lontoossa. Sillä on toimistoja myös Kiinassa, Venäjälla, Singaporessa ja Yhdysvalloissa sekä edustaja Kanariansaarilla, Kolumbiassa, Saksassa ja Alankomaissa.

## Lähteet

## Aiheesta muualla
*Järjestön kotisivut
Richard C. Duncan

**Richard Duncan** on maailman energiantuotannon nopeaa alenemista koskevan Olduvai-teorian pääasiallinen kehittäjä. Hän on sähkötekniikan diplomi-insinööri (1969) sekä systeemitekniikan tohtori (1973) Washingtonin yliopistosta. Hän on opettanut tekniikan alaa, työskennellyt Learjetille ja Boeingille sekä toiminut sähkövoimatekniikan alalla. Vuonna 1992 hän perusti instituutin *Institute on Energy and Man*.

Duncanin kehittämän Olduvai-teorian mukaan maailman energiantuotanto henkeä kohden alkaa nopeasti pienemään vuoden 2007 paikkeilla, kun fossiilisten polttoaineiden tuotanto jää kysynnästä jälkeen. Seurauksena on katastrofaalinen yhteiskunnallinen sekä taloudellinen romahdus, joka alkaa maailmanlaajuisilla sähkökatkoksilla. Duncan esittää, että ihmiset taantuvat lopulta kivikauden tyyppiseen elämäntapaan sen jälkeen, kun suurin osa maailman väestöstä on tuhoutunut 2000-luvun ensimmäisen vuosisadan aikana.

Hän perustaa teoriansa sille tosiasialle, että maailman väestömäärä ja maaöljyn kulutus kasvoivat 1900-luvulla lähes täysin samaa tahtia, mutta vuodesta 1979 lähtien väestö on kasvanut hieman nopeammin kuin energiankulutus. Duncan olettaa teollisen yhteiskunnan elinkaaren olevan suunnilleen 100 vuoden pituinen. Vuonna 1930 energiankulutus henkeä kohden saavutti 30 prosentin osuuden vuoden 1979 huippuarvostaan, joten Duncanin mukaan vuonna 2030 keskimääräinen energiankulutus on taas pudonnut vuoden 1930 tasolle. Vuodet 1930–2030 muodostavat siis teollisuussivilisaation ajanjakson.

Duncanin tutkimusaineisto, jonka hän on koonnut yhteistyössä geologi Walter Youngquistin kanssa, on otettu laajasti käyttöön tutkittaessa öljyntuotannon historiallisia ja nykyisiä trendejä sekä öljyvarojen ehtymistä.

## Katso myös
* Maailman energiankulutus ja energiavarat

## Lähteet

## Aiheesta muualla
* The Olduvai Theory of Industrial Civilization  
* "The Post-Petroleum Paradigm—and Population" by Walter Youngquist (1999)